cyanic-selkie/wikianc huggingface dataset:
Florence
Vēsture
1434. gadā Florencē atgriezās Kozimo de Mediči, kurš kļuva par pirmo Mediči dinastijas - Florences valdnieku dinastijas pārstāvi. 1469. gadā pilsētā sāka valdīt Kozimo mazdēls Lorenco de Mediči, kurš bija liels mākslas aizbildnis. Šajā laikā pilsētā darbojās Mikelandželo Buonaroti, Leonardo da Vinči un Sandro Botičelli.
Otrā pasaules kara laikā Florence gadu (1943 - 1944) atradās vācu okupācijā.
Regbijs
Regbija starptautiskās sacensības
Vecākās regbija sacensības ir Sešu nāciju čempionāts, kas notiek katru gadu kopš 1883. gada pēc regbija-15 noteikumiem. Sākotnēji tajās spēlēja Anglijas, Velsas, Īrijas un Skotijas izlase. 1910. gadā pievienojās Francijas izlase, bet 2000. gadā — Itālijas izlase. 1996. gadā līdzīgs turnīrs tika izveidots no Dienvidu puslodes izlasēm. Sākotnēji turnīrs saucās Tri Nations un tajā piedalījās Dienvidāfrikas, Austrālijas un Jaunzēlandes izlase. 2012. gadā šim turnīram pievienojās Argentīnas izlase un turnīrs tika pārsaukts par Regbija čempionātu (The Rugby Championship).
Sokoļņiku arēna
Sokoļņiku arēna (pazīstama arī kā Sokoļņiku Sporta pils) ir daudzfunkcionāla halle, kas atrodas Maskavā, Krievijā. Sākotnēji halles vietā atradās ledus laukums, taču 1973. gadā tam tika uzbūvēts jumts. Jau izsenis arēna kalpo kā Kontinentālās hokeja līgas kluba Maskavas "Spartak" mājvieta.
1975. gada traģēdija
Pēc mača ļaužu masas traucās uz izeju, cerot sagaidīt kanādiešu komandu pie tās autobusa. Halles elektriķis, kurš atradās alkohola reibumā, pārliecībā, ka visi skatītāji bija jau atstājuši Sokoļņiku teritoriju, izslēdza visas gaismas. Tā kā spēli klātienē apmeklēja arī ārzemnieki, tiem bija atvēlētas atsevišķas izejas, savukārt pārējiem skatītājiem halli nācās atstāt pa vienu atlikušo izeju. Negadījumā līdz nāvei tika sabradāts 21 cilvēks, taču vēl 25 guva traumas.
Meža pūce
Izplatība
Kā ligzdotāja sastopama Palearktikas skujkoku, lapkoku un jauktu koku mežu zonā, mazākā mērā skujkoku mežos. Parastākā pūce Eiropā, ligzdo no Skandināvijas dienvidiem ziemeļos līdz Vidusjūras piekrastei dienvidos. Nav sastopama Skandināvijas, Somijas un Krievijas ziemeļos, kā arī Īrijā un Islandē. Ārpus Eiropas sastopama Tuvajos Austrumos un Rietumsibīrijas dienvidos. Izolēts ligzdošanas areāls Āzijas austrumos un vidienē.
Izskats un īpašības
Meža pūcei ir gari, plati un noapaļoti spārni. Salīdzinot ar citiem pūčveidīgajiem, meža pūcei spārni ir taisnāki, un tā tos vicina retāk. Arī lidošanas augstums ir salīdzinoši augstāks. Lidojums kopumā ir pasmags un lēns, īpaši to uzsākot. Kā visiem pūčveidīgajiem, tās lidojums ir kluss, bez skaņas, pateicoties mīkstajām spārnu spalvām un robotajām lidspalvu maliņām.
Ligzdošana
Meža pūce savvaļā dzīvo apmēram 5 gadus, bet ir datētas arī 18 gadus vecas pūces. Nebrīvē meža pūce var nodzīvot līdz 27 gadiem. Meža pūces galvenie ienaidnieki ir lielie, plēsīgie putni, piemēram, urālpūce, ūpji, vistu vanags, klinšu ērglis un peļu klijāns. Pūci, īpaši pūcēnus apdraud arī meža cauna. Visvieglāk caunai ir atrast pūces ligzdošanas vietu cilvēku veidotajā būrī, jo tas ir uzreiz atpazīstams. Reizēm kovārnis perējošai meža pūcei uz galvas izveido ligzdu, tādējādi pūci iesprostojot dobumā, un gan pūču mātīte, gan mazuļi iet bojā. Jaunie putni bieži kļūst par rudo lapsu medījumiem. Ja vecākiem trūkst medījuma, tie izbaro tikai stiprāko no putnēniem, kas parasti ir vecākais, pārējie iet bojā. Pavisam sliktās vasarās stiprākais putnēns var saplosīt un apēst savus vājākos brāļus un māsas.
Mišela Viljamsa
Aktrises karjeru sākusi 1993. gadā. Kļuva pazīstama ar lomu seriālā Dawson's Creek, kurā filmējās gadsimtu mijā. Viņas pirmā loma mainstream filmā bija Halloween H20: 20 Years Later 1998. gadā. Bijusi viena no galveno lomu atveidotājām 2005. gada romantiskajā drāmā "Kuprainais kalns" (Brokeback Mountain). Par lomu tajā M. Viljamsa tika nominēta Amerikas Kinoakadēmijas balvai un BAFTA kino balvai kā labākā otrā plāna aktrise. Pēc tam filmējusies tādās filmās kā "Manis tur nav", "Sinekdoha, Ņujorka", "Slēgtā sala". Par tēlojumu filmā Wendy and Lucy aktrise saņēma kritiķu uzslavas, savukārt par lomu filmā "Skumjais Valentīns" tika vēlreiz nominēta Amerikas Kinoakadēmijas balvai kā labākā aktrise, kā arī nominēta Zelta globusa balvai. Par Merilinas Monro attēlošanu 2011. gada biogrāfiskajā filmā "7 dienas un naktis ar Merilinu Monro" aktrise saņēma Zelta globusa balvu, tika nominēta Amerikas Kinoakadēmijas balvai un BAFTA kino balvai. Ceturto reizi izvirzīta Amerikas Kinoakadēmijas balvai, Zelta globusa balvai un BAFTA kino balvai kā labākā aktrise otrā plāna lomā par filmu "Mančestra pie jūras" (2016).
1924. gads Latvijā
Šajā lapā ir apkopoti 1924. gada notikumi Latvijā.
Islāms
Ibādas (pielūgsmes, paklausības un kalpošanas) koncepts Islāmā
Islāmā pielūgsmes koncepts ir krietni atšķirīgs no rietumos saprastā. Islāma zinātnieki piekrituši vairākām līdzīgām definīcijām pielūgsmes konceptam:
Islāma pieci pīlāri
Islāma piecos pīlāros (arābu: أركان الإسلام) ir izteikti musulmaņu galvenie reliģiskie pienākumi.
Islāma ticības uzskati — Akīda
1. Ticība Dievam Monoteismā.
2. Ticība Dieva Eņģeļiem.
Islāmā tic visiem Dieva praviešiem un viņu vēstij. Islāma skatījumā Dievs cilvēces gaitā ir sūtījis milzīgu skaitu praviešu, kuri visi aicināja uz padevību Dievam (arābiski "islām") un ticību Dievam īstā monoteismā. Islāma avotos ir minēti aptuveni 25 Tuvo Austrumu Dieva pravieši, bet ir apgalvots, ka tādu ir bijis milzīgs skaits viscauri pasaulei. Jēzus ir skatīts kā pēdējais ebreju pravietis ebreju praviešu garajā sarakstā. Tā kā ebreji noliedza praviešus (un mēģināja nogalināt Jēzu), sagrozīja viņiem uzticētos rakstus, tad ebrejiem tika noņemts viņu īpašais statuss. Pēdējais Dieva pravietis ir izvēlēts nākt no arābiem, otra Ābrahāma dēla Išamaēla pēctečiem. Atšķirībā no visiem pārējiem praviešiem, Muhameds ir pravietis visai cilvēcei līdz pat Pasaules galam. Visi pravieši sludināja vienus un tos pašus ticības uzskatus, bet reliģiskās prakses un sociālie likumi (Šariāts) varēja atšķirties, jo bija piemēroti attiecīgās tautas vai reģiona apstākļiem un laikam. Dievs sūtīja praviešus, lai tie ietu pie cilvēkiem un aicinātu viņus uz padevību Dievam (arābiski "islām") un ticību Dievam monoteismā. Viņi arī parādīja vēsti sīkumos un paskaidroja kā pareizi saprast ticības uzskatus un Dieva sūtītos rakstus.
Vairogdziedzeris
Vairogdziedzeris ir dziedzeris ar ļoti svarīgu nozīmi vielu maiņas regulācijā. Šis iekšējās sekrēcijas dziedzeris atrodas kakla priekšpusē — virs lielā skrimšļa, kas veido balsenes priekšējo sieniņu, t. i. virs vairogskrimšļa. No tā arī ir cēlies vairogdziedzera nosaukums. Tas ir vislielākais endokrīnais dziedzeris — vairogdziedzeris sver 30 — 40 gramus. Dziedzeri veido folikuli, kas pildīti ar koloidālu šķidrumu, kura sastāvā ir hormoni, no kuriem svarīgākie ir jodu saturošie hormoni. Šie hormoni pastiprina vielmaiņu un enerģijas maiņu, it sevišķi olbaltumvielu maiņu, līdz ar to organisma augšanu, attīstību un nervu sistēmas funkcionālo stāvokli.
C šūnas
Vairogdziedzerī ir arī parafolikulārās šūnas jeb C-šūnas. Tās pieder pie difūzās neiroendokrīnās sistēmas šūnām. Tās atrodas starp folikuliem vai arī folikula sieniņā, bet līdz folikula dobumam nesniedzas. Tās ražo kalcitonīnu, kurš samazina kalcija līmeni asinīs, veicinot kaulu mineralizāciju. Hormona izdali ietekmē tikai Ca līmenis asinīs, to sintēze nav regulējama ar tireotropo hormonu. Kalcitonīna receptori ir osteoklastu plazmolemmā, tie nomāc osteoklastu kaulu resorbciju un kustīgumu. Tādējādi var darboties osteoblasti un Ca līmenis asinīs samazinās. Galvenā nozīme kalcija metabolismā ir parathormonam, kalcitonīns cilvēkam nav vitāli svarīgs hormons, jo, piemēram, kalcitonīna pārprodukcija vai deficīts neizraisa nevienu slimību.
Endrū Ferenss
Spēlētāja karjera
2002.—03. gada sezonas vidū Ferenss tika aizmainīts uz Kalgari "Flames" vienību, tās sastāvā aizvadot nepilnas četras sezonas. 2007.—08. gada sezonas vidū kanādietis nonāca jau Bostonas "Bruins" rindās, kopā ar komandu 2010.—11. gada sezonā izcīnot Stenlija kausu. Gan 2004.—05. gada, gan arī 2012.—13. gada NHL sezonas lokauta laikā Ferenss spēlēja Čehijas Ekstralīgas klubā HK Česke Budējovice.
Restaurācija
Restaurācijas teorijas vēsture
Situācija mainījās ap 17. gadsimta vidu. Liela loma bija Zviedrijas pieminekļu aizsardzības likumam: 1666. gadā noteica, ka visi pieminekļi, kas atrodas uz karaļa zemes, ir īpašā viņa aizsardzībā, bet 1686. gada lēmumā par baznīcu senlietu saglabāšanu noteica, ka jāuzskaita visas lietas, kas noderētu kā atmiņa no seniem laikiem un aizliedza brīvi rīkoties ar kulta priekšmetiem. 17. gadsimtā tika izgudrots arī pirmais tehniskais paņēmiens restaurācijā — gleznu dublēšana, 1660. gadā to pirmoreiz veica Karls la Morlē.
Restaurācijas principi
Veicot restaurācijas darbus, jāievēro vairāki pamatpricipi: pirms darba uzsākšanas obligāti jāveic pieminekļa izpēte un jābūt tā raksturojumam, kas obligāti jāiegrāmato. Esošās vēsturiskās liecības nedrīkst izpostīt, nedrīkst tās viltot vai arī radīt no jauna, attālinoties no lietas patiesā izskata. Kvalitatīvā restaurācijā jebkāda iejaukšanās ir vajadzīga pēc iespējas mazāk, turklāt jebkāda iejaukšanās balstās uz stingru cieņu pret estētisko, vēsturisko un psiholoģisko godprātību pret kultūras mantojumu. Visas izmantotās metodes un materiāli obligāti jādokumentē.
MiG-25
Pamatojums
Mikojana-Gureviča inženieru birojs 1950. gadu otrajā pusē jau bija strādājuši pie vairākiem pārtvērējiem: I-1, I-3U, I-7U, I-75 Ye-150, Ye-150a, Ye 152, Ye-152a un Ye-152P. Ye-150 bija ievērības cienīgs, jo tas bija īpaši būvēts, lai pārbaudītu Tumansky R-15 dzinēju, ko vēlāk izmantoja MiG-25. Ye-152 ar R-15 dzinēju uzstādīja vairākus pasaules rekordus ar nosaukumu Ye-166.
Barkava
Barkava ir viena no tām Latvijas vietām, kas visvairāk cietušas no Sosnovska latvāņu invāzijas.
Dīvainais karš
Vācu armijas darbība un PSRS nodevīgais uzbrukums 17. septembrī noveda pie ātras Polijas iznīcināšanas, ar ko Rietumu sabiedrotie nebija rēķinājušies. Britu nelielā armija vēl nebija paspējusi izsēsties Francijā, un franči vienatnē neriskēja sākt lielus zemes vai gaisa uzbrukumus. 1939. gada oktobrī ASV Kongress atcēla ieroču embargo, un atļāva Rietumvalstīm iegādāties ieročus.
Amway
Dibināšana un paplašināšanās
Amway pirmsākumi meklējami kompānijā ar nosaukumu Ja-Ri, ko dibināja Džejs Vans Andels, Ričards Devos un Mihaels Pačeti. 1949.gadā Ja-Ri nosaukums radies no dibinātāju vārdiem, Džejs un Ričards.
Rīgas Tehniskā universitāte
Vēsture
1958. gada 1. septembrī tehniskās fakultātes atkal tika nodalītas un pārceltas uz neatkarīgu universitāti, nododot tai sākotnēji Augstākajai partijas skolai paredzēto ēku Kalķu ielā 1. No 1958. līdz 1983. gadam to sauca par Rīgas Politehnisko institūtu un pēc tam piešķīra Arvīda Pelšes vārdu. 1970. gadu vidū tas kļuva par lielāko augstskolu Latvijas Padomju Sociālistiskajā Republikā. Kopš 1990. gada marta augstskolu sauc par Rīgas Tehnisko universitāti. 1992. gada 23. aprīlī tika dibināts studentu parlaments, kas ir vecākā studentu pašpārvalde Latvijā.
Struktūrvienības
Universitāte 2017. gadā sastāvēja no 9 fakultātēm, un no 2019. gada tajā studēja 14 383 studenti:
Amway
FTC (Federal Trade Commission) izmeklēšanas
Tomēr tika noteikts, ka Amway jāpārtrauc mazumtirdzniecības cenu noteikšana un aizliedza uzņēmumam faktu sagrozīšanu par peļņas, ienākumu vai pārdošanas apjomiem. Amway tika uzdots radīt pārskatu par faktiskajiem vidējā izplatīta ienākumiem, kurš norādīja, ka vairāk nekā puse no izplatītājiem nav nekādu ieņēmumu, un vidējā izplatītāja ienākumi ir mazāki par $ 100 mēnesī. Rīkojums tika pārkāpts 1986. gada reklāmas kampaņas laikā, kā rezultātā tika piemērots $ 100000 naudas sods.
Rīgas Tehniskā universitāte
Ievērojami absolventi
Rīgas Politehnisko institūtu absolvējuši
Amway
Politika un Kultūra
Amway ieguldījums vides aizsardzībā tika atzīts 1989. gada jūnijā ANO Vides programmas ietvaros. Latvijā Amway iesaistīto personu vidū ir prokurora Ērika Kalnmeiera sieva Baiba Kalnmeiere.
SK Blāzma
Komandas sastāvs
Uz :
Alnis
Dabīgie ienaidnieki
Pieaugušam alnim ir ļoti maz ienaidnieku, bet vilku bars joprojām to var nomedīt, īpaši mātītes ar mazuļiem. Aļņus medī arī Amūras tīģeris un brūnais lācis, tomēr lācis izvairās no saķeršanās ar pieaugušu alni. Tas mēdz uzbrukt jauniem aļņiem vai atņemt medījumu vilkiem. Daudzus mazuļus vasaras sākumā nomedī Amerikas melnie lāči un puma. Aļņiem jūrā uzbrūk zobenvalis (Orcinus orca), jo Ziemeļamerikas ziemeļrietumu okeāna piekrastē aļņi mēdz pārpeldēt no vienas salas uz otru.
Amundsen
Amundsen var attiekties uz:
Svētais
Svētais vai svētā ir mītiska vai vēsturiska persona, kurai tiek piedēvēta īpaša saikne ar svētumu. Svētie ir sastopami dažādās reliģijās. Svētie tiek īpaši godāti kā dievbijības, taisnīguma un labdarības iemiesojumi.
Igors Presņakovs
Dzīvesgājums
Presņakovs ir dzimis Maskavā, Krievijā, kur absolvēja netālu esošo mūzikas akadēmiju kā ģitārists un ansambļu diriģents. Vēlāk pārcēlās uz Nīderlandi, kur turpināja savu nu jau vairāk kā 35 gadu ilgo mūziķa karjeru.
Roka
Muskuļi
Rokas muskuļus iedala: Augšdelma muskuļus iedala priekšējās un mugurējās grupas muskuļos, no kuriem nozīmīgākie ir bicepss un tricepss, apakšdelma muskuļus iedala priekšējā, mugurējā un laterālajā grupā, bet plaukstai ir tikai priekšējās grupas muskuļi.
Spānijas futbola izlase 2010. gada Pasaules kausa finālturnīrā
Treneris: 🇪🇸 Visente del Boske
PhpMyAdmin
Kritika
Savās phpMyAdmin sākuma versijās nebija atļauts:
Joahims Mirats
Joahims Mirats, pareizāk Žoasēns Mirā (Joachim Murat, dzimis, miris ), bija franču maršals un viens no tuvākajiem Napoleona līdzgaitniekiem. Napoleona svainis, kopš 1800. gada bija precējies ar viņa jaunāko māsu Karolīnu.
Glosatori
Glosatoru rašanās 11. gadsimtā ir izskaidrojama gan ar tirdzniecības uzplaukumu, kas radīja krietni sarežģītākas civiltiesiskās attiecības, gan ar to, ka šajā gadsimtā jurisprudence kļuva par patstāvīgu zinātni universitātēs. Tās studēšana universitātēs notikās studējot romiešu tiesības. Iespaidu uz glosatoru rašanos atstāja arī sholastika.
Zaļvārnu dzimta
Ligzdošana
Zaļvārnu dzimtas putni veido monogāmus pārus un ligzdas veido koku dobumos. Ligzdošanas laikā zaļvārnu dzimtas putni kļūst teritoriāli, agresīvi un skaļi putni. Teritorija tiek uzmanīta un pārbaudīta ik pa laikam. Ikviens traucētājs tiek agresīvi padzīts. Dējumā tropu putniem ir 2—4 olas, bet vēsākos reģionos 3—6 olas. Tās ir baltā krāsā. Inkubācijas periods ilgst 17—20 dienas, bet putnēni izlido apmēram pēc 30 dienām. Mātīte dienā izdēj 1 olu, bet perēt sāk uzreiz. Ja vasarā trūkst kukaiņu, lai izbarotu putnēnus, izdzīvo tikai vecākie mazuļi.
E=MC² (albums)
E=MC² ir amerikāņu dziedātājas Meraijas Kerijas divpadsmitais studijas albums, kas ASV tika izdots 2008. gada 16. aprīlī. Albums debitēja ASV Billboard 200 topa pirmajā vietā, pārdodot 463,000 kopiju pirmajā nedēļā, kas ir lielākie pirmās nedēļas panākumi Kerijas karjerā. Albums kļuva par Kerijas sesto albumu, kas sasniedzis ASV topa virsotni. Albuma pirmais singls ‘’Touch My Body’’ sasniedza pirmo vietu ASV, un kļuva par Kerijas astoņpadsmito pirmā numura hitu, pārspējot Elvisu Presliju. Citi singli no albuma bija ‘’Bye Bye’’, kas sasniedza ASV topa pirmo divdesmitnieku, ASV R&B dziesmu topa pirmā četrdesmitnieka hitu ‘’I’ll Be Lovin’ U Long Time’’, kā arī pirmā numura deju hitu ‘’I Stay in Love’’. Albums bija veiksmīgs, pasaulē pārdodot vairāk nekā 2,5 miljonus kopiju, taču tam neizdevās sasniegt The Emancipation of Mimi sekmes.
Vilsona kamera
Vilsona kameru veido telpa ar caurspīdīgām sieniņām, kuras visbiežāk ir stikla vai plastmasas, lai varētu novērot kamerā daļiņu ceļu jeb trekus. Kamerai pievieno sūkni, kurš ir domāts, lai mainītu kamerā gaisa vai gāzes spiedienu. Šī darbība pamatojas uz parādību, ka lādētas daļiņas pārsātinātā tvaikā kļūst par kondensācijas centriem. Tādēļ kamerā ievada nelielu daudzuma šķidruma, visbiežāk lieto spirtu, lai viegli izveidotu pārsātinātu tvaiku.
Pārsātinātais gaiss kamerā nepastāv ilgi, tādēļ treks arī ātri pazūd. Lai būtu iespējams izpētīt daļiņu kustību kamerā pēc esošā treka, ir jānofotografē treka projekcijas savstarpēji perpendikulārajās plaknēs.
Ansis Līventāls
Dzīvesgājums
Francijas—Prūsijas kara laikā viņš apceļoja vācu zemes un publicēja vēsturiskus rakstus "Franču pirmais dumpis" (1870) un "Krievu un vāciešu kari pret frančiem no 1813. līdz 1815." (1873). Pēc atgriešanās dzimtenē Līventāls dzejolī „Sveiks Baltijai” (1875) apliecināja dzimtenes mīlestību.
Dzejas raksturojums
Un noskūpstu tās šķīstas lapiņas,
Igors Cigirlašs
Igors Cigirlašs (dzimis ) ir Moldovas futbolists, kurš pašlaik (2021) spēlē Moldovas kluba FC Bălți sastāvā. No 2007. līdz 2009. gadam spēlēja pussarga pozīcijā FK Ventspils klubā.
Bībele
Jūdu un kristiešu teksti (kristiešu tradīcijā — "Svētie Raksti") ir dažādu reliģisko tekstu jeb grāmatu apkopojums. Gan jūdi, gan kristieši par svētiem uzskata tos tekstus, kurus attiecīgā reliģija vai konfesija atzīst par Dieva iedvesmotiem. Šo tekstu autorība tiek piedēvēta vienlaikus Dievam un cilvēkiem — cilvēks, ļaujoties Dieva iedvesmai, sev raksturīgā stilā ir rakstiski fiksējis vai diktējis pierakstītājam saturu, ko pats atzinis par patiesu Dieva atklāsmi, kopā ar to notikumu aprakstu, kas veidojuši šo atklāsmi. Laika gaitā ticīgo kopiena sadarbībā ar garīdzniekiem un teologiem vēlreiz izvērtējusi šīs atklāsmes autentiskumu un atzinusi to par Dieva iedvesmotu tekstu. Daļa senāko Vecās Derības tekstu ir gadsimtiem ilgi pastāvējuši tautā un no paaudzes paaudzē nodoti tikai mutvārdos, dziesmu un lūgšanu veidā (piemēram, "Psalmi"), līdz tikuši pierakstīti un arī tulkoti.
Tulkojumi latviešu valodā
1995. gadā Latvijas Bībeles biedrība uzsāka darbu pie jauna Bībeles tulkojuma. 1999. gadā tika izdoti Evaņģēliji un Apustuļu darbi, 2001. gadā — Vēstules un Jāņa atklāsmes grāmata, 2007. gadā — visa Jaunā Derība. Izdevniecība "Zinātne" izdevusi vairākas Vecās Derības grāmatas atsevišķos izdevumos. 2005. gadā LBB izdevusi Deiterokanoniskās grāmatas, ko daļa kristīgo konfesiju atzīst par autoritatīviem tekstiem. izdots pabeigts LBB jaunais Bībeles tulkojums. Tas izdots divos salikumos — ar un bez deiterokanoniskajām grāmatām.
Bībeles grāmatas
Bībele sastāv no vairākām tematiski sakārtotām grāmatām.
Tailers Eniss
Tailers Eniss (dzimis 1989. gada 6. oktobrī) ir kanādiešu hokejists, kreisais malējais uzbrucējs. Pašlaik (2020) pārstāv Nacionālās hokeja līgas klubu Edmontonas "Oilers".
Tītaru grifs
Uzvedība
Tītaru grifi ir sabiedriski putni. Nakts laikā tie veido lielas grupas, kas kopīgi guļ. Dienas laikā grupa sadalās mazākos bariņos (3—12) barības meklējumos. Vienā nakšņojošā barā var būt pat līdz vairākiem simtiem indivīdu, bet biežāk līdz 70. Reizēm kopīgi ar tītaru grifiem nakšņo arī Amerikas melnais grifs. Gulēšanai parasti tiek izmantots kāds vecs, nokaltis koks, kuram nav lapotnes, vai piemērotas cilvēku veidotas konstrukcijas, piemēram, ūdenstorņi. Nakts laikā tītaru grifam samazinās temperatūra par apmēram 6 grādiem, noslīdot līdz 34 °C. Iestājas viegla hipotermija. Tītaru grifi ligzdo alās, bet tās neapmeklē ārpus putnēnu audzināšanas sezonas.
Tims Dankans
Timotijs Teodors "Tims" Dankans (en; dzimis Kristianstedā, Amerikāņu Virdžīnās) ir bijušais ASV basketbolists, spēlēja spēka uzbrucēja un centra pozīcijā, ASV basketbola valstsvienības spēlētājs. Visu profesionāla spēlētāja karjeru (—) pārstāvēja NBA klubu Sanantonio "Spurs", kura sastāvā kļuvis par pieckārtēju NBA čempionu. Tims Dankans ir spēlētājs, kurš nospēlējis visvairāk minūšu play-off spēlēs līgas vēsturē. Piecpadsmit reizes piedalījies NBA Visu zvaigžņu spēlē.
Basketbolista karjera
1997 NBA draftā viņu Sanantonio "Spurs" izraudzījās ar pirmo kārtas numuru. "Spurs" sastāvā ir aizvadījis visu savu profesionāļa karjeru. NBA karjeras laikā ir piecas reizes izcīnījis NBA čempiontitulu (1999, 2003, 2005, 2007, 2014), trīs reizes ticis atzīts par finālsērijas vērtīgāko spēlētāju (1999, 2003, 2005), tāpat divas reizes Dankans ticis atzīts par regulārās sezonas vērtīgāko spēlētāju (2002, 2003). Spēlētājs ir piedalījies 15 NBA Visu zvaigžņu spēlēs, tāpat viņš ir vienīgais, kas visās karjeras pirmajās 13 sezonās ir ticis iekļauts gan līgas simboliskajā izlasē, gan līgas simboliskajā aizsardzības izlasē, kā arī ir vienīgais, kas karjeras laikā 14 reizes ticis iekļauts gan simboliskajā, gan simboliskajā aizsardzības izlasē.
Multipurpose Internet Mail Extensions
Ievads
MIME standarts ir paplašināms. Tajā ir noteikts, kādā veidā var reģistrēt jaunus satura tipus un citas MIME atribūtu vērtības.
Satura tips
rāda sūtījuma satura interneta medija tipu, kas sastāv no tipa un apakštipa. Piemēram: Content-Type: text/plain
Kodētie vārdi
Kodētajā vārdā jautājuma zīme "?" un vienādības zīme "=" ir rezervētie simboli, tad tie ir jāpārveido citādi. Arī atstarpes rakstzīmi nevar tieši attēlot, jo vecāki parseri var nevēlami sadalīt vārdu. Lai samazinātu pārkodēto tekstu un padarītu to vieglāk lasāmu, atstarpe tiek aizvietota ar pasvītrojuma rakstzīmi, bet līdz ar to pasvītrojumu nevar tieši attēlot.
Digest
Definēts RFC 2231, sekcija 5.1.5
Alternative
Definēts RFC 2046, sekcija 5.1.4
Izjuma
Izjuma ir pilsēta Harkivas apgabalā Ukrainas austrumos. Izvietojusies Siverskijdonecas upes krastos 120 km no apgabala centra Harkivas un 502 km no galvaspilsētas Kijivas un ir Izjumas rajona centrs.
Kadrina (stacija)
Kadrina (et) ir stacija Igaunijā, Rietumviru apriņķa Kadrinas pagastā, dzelzceļa iecirknī Tapa—Narva un atrodas 13,8 km attālumā no Tapas, 91,4 km attālumā no Tallinas un 118,2 km attālumā no Narvas. Kadrinā pietur Tapas (Tallinas), Rakveres un Narvas virzienā kursējošie pasažieru dīzeļvilcieni.
Tonijs Pārkers
Karjera
Profesionāļa karjeru uzsāka Francijā, Parīzes "Basket Racing" kluba sastāvā.
2011. gada NBA lokauta laikā spēlēja sev daļēji piederošā Francijas kluba Vilērbānas ASVEL sastāvā.
2018. gada vasarā T. Pārkers kā brīvas aģents noslēdza divu gadu līgumu ar Šarlotas "Hornets", kas kļuva par viņa otro NBA klubu pēc 17 sezonām "Spurs". Tās sastāvā viņš ieņēma otrā saspēles vadītāja lomu, mainot Kemba Volkeru.
Juris Neikens
Juris Neikens (Jurre Netken; 1826-1868) bija latviešu rakstnieks, skolotājs un luterāņu mācītājs. Latviešu Literārās biedrības biedrs, pirmo latviešu dziedāšanas svētku organizētājs Dikļos (1864). Latviešu nacionālās stāstniecības dibinātājs. Ārēji palikdams no jaunlatviešiem savrup, viņš tomēr savā kodolā bija nacionāls un atteicās kopā ar vācbaltiešu mācītājiem apkarot "Pēterburgas Avīzes".
Dzīvesgājums
No 1846. gada Neikens strādāja par palīgskolotāju Valmieras draudzes skolā, 1848. gadā bija direktora Cimzes palīgs skolotāju seminārā. Pēc semināra pārcelšanas uz Valku 1849. gadā Neikens strādāja par mājskolotāju Valmieras mācītāja Ferdinanda Valtera (1801-1869) ģimenē un sarakstīja vācu valodas mācību grāmatu latviešiem. 1852.-1856. gadā viņš studēja dabas zinības, tad teoloģiju Tērbatas Universitātē, kur iestājās vācbaltu studentu korporācijā "Livonia" un stāvēja savrup no latviešu studentiem. Pēc studiju beigām viņš vienu gadu (1856-1857) bija mācītāja kandidāts Valmierā pie Vidzemes superintendenta (1855–1864) F. Valtera, no 1857. gada mācītājs Dikļu draudzē. 1863. gadā Neikens izdeva laikraksta "Latviešu Avīzes" pielikumu "Ceļa Biedris", kurā ievietoja galvenokārt savus sprediķus, dzejoļus, tēlojumus, aforismus un rakstus. 1864. gadā Juris Neikens Dikļos noorganizēja pirmos latviešu dziedāšanas svētkus, bija Latviešu Literārās biedrības Vidzemes nodaļas vadītājs (1864-1866) un atsāka izdot laikrakstu "Ceļa Biedris" (1865-1867), kurā bērniem mudināja apgūt zināšanas, apmeklēt skolas un nepamest dzimteni labākas dzīves meklējumos Krievijas impērijā. 1866. gadā viņu iecēla par Valmieras prāvesta iecirkņa skolu pārraugu.
Najarita
Najarita (, izrunā: ) ir štats Meksikas vidusdaļā, no rietumiem to apskalo Klusais okeāns. Dienvidos un austrumos no tā atrodas Haliska, ziemeļaustrumos Sakatekasa, ziemeļos Duranga, bet ziemeļrietumos tas robežojas ar Sinaloas štatu.
Čārlzs III Vindzors
Čārlzs III (en, kristīts kā Čārlzs Filips Artūrs Džordžs (en); dzimis ) ir Apvienotās Karalistes un 15 Sadraudzības personālūnijas valstu karalis.
Dzīvesgājums
Dzimis 1948. gadā Londonā Edinburgas hercogienes princeses Elizabetes un viņas vīra prinča Filipa ģimenē kā pirmais bērns. Mācījās Hilhauzas valsts skolā (pirms tam karaliskās ģimenes atvases izglītoja guvernanti un privātskolotāji). Bērnībā priekšroku deva grāmatām, nevis sportam. Studēja arheoloģiju, antropoloģiju un vēsturi Kembridžas Universitātē. 1958. gadā viņam piešķīra Velsas prinča titulu ,izņemot Skotiju, kur viņa tituls bija "Viņa Karaliskā Augstība Rotsejas hercogs", bet oficiālā ceremonija notika tikai 1969. gada 1. jūlijā. 1971. gadā viņš ieguva kara lidotāja kvalifikāciju un dienēja Lielbritānijas karaliskajā Jūras kara flotē, komandējot krasta apsardzes mīnu kuģi. 1976. gadā demobilizējās kā jūras kājnieku leitnants.
Vienlīdzīgi teikuma locekļi
Vienlīdzīgi teikuma locekļi ar vispārinošo vārdu
Vispārinošais vārds ir plašākas nozīmes vārds, kurā ietverts ar atsevišķajiem vienlīdzīgajiem teikuma locekļiem nosaukto priekšmetu vai pazīmju sugas vārds. Tas dod kopīgu nosaukumu visām parādībām vai pazīmēm, kas tiek izteiktas ar vienlīdzīgajiem teikuma locekļiem. Vienlīdzīgie teikuma locekļi ar vispārinošo vārdu rakstos var tikt saistīti gan ar domuzīmi, gan kolu, retāk tiek lietots arī komats, runā tiek lietota pauze.
Vispārinošais vārds var atrasties gan pirms uzskaitījuma, gan aiz tā. Ja tas atrodas pirms vienlīdzīgajiem teikuma locekļiem, tad tas nosauc plašāku jēdzienu, kam seko tā elementu vai piemēru uzskaitījums. Ja vispārinošais vārds atrodas aiz vienlīdzīgajiem teikuma locekļiem, tad tie precizē vai detalizē tā saturu.
Lietojums ar domuzīmi
Domuzīme liekama gan pirms, gan arī pēc vienlīdzīgajiem teikuma locekļiem, ja tie un vispārinošais vārds atrodas starp citiem teikuma locekļiem, piemēram, "Viņa pasauca savus bērnus — Jāni un Pēteri — un gāja uz veikalu". Vienlīdzīgo teikuma locekļu priekšā liekams komats un domuzīme, ja vispārinošais vārds vēl tiek paskaidrots ar palīgteikumu, piemēram, "Visur, kur mēs gājām, — veikalā, restorānā, sabiedriskajā transportā — mūs atpazina".
Mākslīgais intelekts protezēšanā
Protēze ar mākslīgo intelektu ir protēze, kas domāta cilvēkiem, kam amputēta kāja virs ceļgala, kurā tiek iebūvēts mākslīgais intelekts.
Juzefova (Naujenes pagasts)
Juzefova (agrāk arī Jezupova) ir ciems Augšdaugavas novada Naujenes pagastā. Izvietojusies Daugavas labajā krastā pie autoceļa A6 1,4 km no pagasta centra Naujenes, 18 km no novada domes Daugavpilī un 240 km no Rīgas.
Daugavas stadions (Liepāja)
Vēsture
Stadiona vēsture aizsākās 1922. gadā, kad pilsētas „strādnieku sporta biedrība” vērsās pie pilsētas vadības, lai tai ierāda vietu sporta laukuma ierīkošanai. Tad tika uzbērti vaļņi, bet tiem pa vidu tika ierīkots futbola laukums un skrejceliņi. Uz uzbēruma, kas atradās jūras pusē, tika uzbūvētas 500 skatītāju vietas un pilsētas 300. gada dienas svinībās 1925. gada 14. jūnijā stadions tika oficiāli atklāts.
Nikijs Lauda
Andreass Nikolauss «Nikijs» Lauda (de; — ) bija austriešu sacīkšu pilots un uzņēmējs. Savā sportista karjerā kļuva par trīskārtēju Formula 1 pasaules čempionu, izcīnot titulu 1975., 1977. un 1984. gadā. Pēc karjeras noslēgšanas nodarbojās ar uzņēmējdarbību un bija trīs aviokompāniju — Lauda Air, Niki un Lauda — dibinātājs. Laudas dzīvesgājums un 1976. gada sezona ir atspoguļota filmā «Sacīkste».
Uzņēmējdarbība
1979. gada aprīlī, vēl turpinot dalību Formula 1 pasaules čempionātā, Lauda dibināja aviokompāniju Lauda Air. Tā uzsāka darbību 1985. gadā, sākotnēji veicot čārterreisus. Aviokompānija 1987. gadā uzsāka plānveida reisus, bet 1989. gadā — tālos reisus no Vīnes uz Sidneju un Melburnu. 2000. gada decembrī Austrian Airlines kļuva par 100% Lauda Air īpašnieku. 2005. gadā tas kļuva par Austrian Airlines čārterreisu zīmolu, bet 2013. gadā zīmols tika likvidēts.
Veselības problēmas un nāve
Lauda cieta no nieru problēmām. Viņš divas reizes saņēma donora nieri: 1997. gadā no sava brāļa Floriana (de) un 2005. gadā no savas vēlākās sievas Birgitas. 2018. gada augustā Laudam tika veikta plaušu transplantācija.
Islāma kalendārs
Atzīmējamās dienas
Islāma kalendārā atzīmējamās dienas ir sekojošas:
Satezele
Indriķa hronikas tekstā pils pirmo reizi pieminēta 1206. gada notikumu sakarā kā līvu vecākā Dabreļa pils. Tad tai uzbruka zemgaļu un krustnešu karaspēks, nespējot pili ieņemt. Pēc līvu zemju sadalīšanas starp bīskapu Albertu un Zobenbrāļu ordeni 1207. gadā, Satezeles pils nonāca ordenim pakļautajā Līvzemes daļā. Tikai 1,5 km attālumā no līvu pils Zobenbrāļu ordenis uzcēla Siguldas mūra pili. 1212. gadā šeit notika izšķirošā kauja starp Autines sacelšanās dalībniekiem un krusta karotājiem, kurā Satezeles aizstāvji cieta sakāvi. Bojā gāja karavadonis Rūsiņš un tiek uzskatīts, ka ar Satezeles ieņemšanu noslēdzās līvu brīvības cīņas pret vācu krustnešiem. Vēlāk Satezele kļuva par centru draudzei, kas bez Siguldas apkārtnes ietvēra arī Allažus un Vangažus, kur arī konstatējami 12.—13. gadsimta atradumi (Busch, 1862; Tõnisson, 1974).
Līvu kalns
Satezeles pils vietā šobrīd ir ar mežu apaudzis pilskalns, kas kopš 1442. gada rakstos tiek dēvēts par Līvu kalnu (la, de). Pilskalnam ir 75x90 m liela virsma un 8 m augsts valnis, kura uzmērīšanu 1927. gadā veica Ernests Brastiņš. 2005. gadā Turaidas muzejrezervāts sadarbībā ar Siguldas novada domi, Latvijas Universitātes Latvijas vēstures institūtu un Latvijas Arheologu biedrību pilskalnā veica arheoloģiskos izrakumus Gunta Zemīša vadībā.
Freoni
Freoni (no angļu prečuzīmes Freon), ir fluoru saturoši organiski savienojumi, kas pieder pie halogēnalkāniem - galvenokārt metāna un etāna atvasinājumiem. Freonu molekulas parasti satur arī hloru, retāk bromu. Freoni praktiski nešķīst ūdenī un citos polāros šķīdinātājos, bet labi šķīst nepolāros šķīdinātājos. Pavisam pazīstami ap 40 dažādu freonu, lielākā daļa no tiem ir izmantojami rūpniecībā. Pazīstami freoni ir trihlorfluormetāns CCl3F, difluordihlormetāns CCl2F2 un citi.
Praimheds
Triniti pussalas piekrasti aptuveni nokartēja franču ekspedīcija Žila Dimona d'Irvila vadībā un zemesragu ap 4,5 km uz austrumiem nosauca par Sifrē ragu. FIDS ekspedīcijai no Hopbejas polārstacijas kartējot apvidu, Sifrē raga nosaukums tika kļūdaini attiecināts uz pussalas vistālāko ziemeļu izvirzījumu. Pēc franču ekspedīcijas materiālu un aerofotogrāfiju izpētes, 1960. gados rags tika nosaukts par Praimhedu (‘pirmais rags’) kā pirmais Antarktīdas sauszemes punkts.
2 eiro piemiņas monētas
2022. gadā - "Erasmus 35" un "Finanšu pratība"
Milzkalne (stacija)
Milzkalne ir dzelzceļa pietura Tukuma novada Smārdes pagastā, dzelzceļa līnijas Torņakalns—Tukums II 61. kilometrā. Virzienā no Rīgas pirms Milzkalnes ir Smārdes stacija, no kuras līdz Milzkalnei ir apmēram septiņi kilometri (5 līdz 6 minūtes ceļā). Pēc Milzkalnes nākamā stacija ir Tukums I, līdz kurai ir apmēram četri kilometri (4 minūtes ceļā). Tuvākā apdzīvotā vieta ir Milzkalnes ciems, kurš atrodas apmēram kilometra attālumā no stacijas. Ap staciju atrodas arī vairākas zemnieku saimniecības. Milzkalne pēc savām funkcijām ir dzelzceļa pietura, jo šeit iet tikai viens sliežu ceļš. Pieturas punktā biļešu kase ir slēgta, bet tās ieeja un kases lodziņš ir aizmūrēti.
28. jūlijs
28. jūlijs ir gada 209. diena pēc Gregora kalendāra (210. diena garajā gadā). Līdz gada beigām ir atlikušas 156 dienas.
Ilhams Tohti
2019. gadā Eiropas Parlaments Ilhamam Tohti piešķīra Andreja Saharova cilvēktiesību balvu.
Boloņas Universitāte
Vēsture
Vairāki priekšnoteikumi ļāva 11. un 12. gadsimtā Boloņas Universitātei izveidoties par vienu no spēcīgākajām tā laika universitātēm, piemēram, universitāti 12. gadsimtā dažādi atbalstīja ķeizars Frīdrihs I Barbarosa, šeit tika apgūtas romiešu tiesības un tādējādi tās darbība nebija atkarīga no baznīcas un pāvesta, kuriem bija vara pār universitātēm, kurās apguva teoloģiju, Boloņa bija attīstīta pilsēta un tajā bija labs klimats, no visiem studentiem tika prasīts vienāds pamatzināšanu līmenis un nebija iespējams iestāties tikai dēļ ietekmīgiem radiniekiem, šeit varēja studēt un pasniegt arī sievietes, Boloņas Universitātes pasniedzēji un absolventi baudīja dažādas privilēģijas. Šeit radās daudzas universitātes tradīcijas, kas ir pazīstamas joprojām, piemēram, vēlēšanas, kurās izvēlēja universitas magistrorum un universitas scholarium. No 13. līdz 15. gadsimtam Boloņas Universitātē darbojās postglosatori, kuru tradīcijas aizsācējs bija Bartolu. 14. gadsimtā atvērtas filozofijas, medicīnas un teoloģijas fakultātes. Savu ietekmi universitāte zaudēja 13. un 14. gadsimtā, kam par pamatu kalpoja politiska rakstura strīdi ap universitāti.
Normāņi
Normāņi bija vikingu grupa, kas no 8. gadsimta beigām līdz 11. gadsimtam vidum siroja mūsdienu Francijas ziemeļos esošajā Normandijas reģionā un Lielbritānijas salā. Laika gaitā vikingu iekarotāji apmetās uz dzīvi iekarotajās teritorijās un sajaucās ar tur jau dzīvojošajiem frankiem. 911. gadā normāņi dibināja Normandijas hercogisti. 1066. gadā tās hercogs Viljams I Iekarotājs pakļāva Angliju un kļuva par tās karali. 11. un 12. gadsimtā vairākos karos normāņi iekaroja mūsdienu Itālijas dienvidus un Sicīliju un tur dibināja Sicīlijas karalisti. Pirmā Krusta kara laikā normāņu izcelsmes krustneši iekaroja teritorijas Tuvajos Austrumos un Ziemeļāfrikas piekrastē.
Viljams I Iekarotājs
Viljams I Iekarotājs, arī Viljams Bastards (fr;en, dzimis ap 1028. gadu, miris ) bija Normandijas hercogs Viljams II (1035.-1087.), Anglijas karalis Viljams I (1066.-1087.)
Galileo 6
Galileo 6 jeb Galileo FOC FM2, European GNSS apzīmējums GSAT0202, ir Eiropas navigācijas sistēmas Galileo "pilnas darbības spēju" (en) sērijas otrais pavadonis. Tas palaists 2014. gada augustā, bet nesējraķetes kļūmes dēļ ievadīts nepiemērotā orbītā.
2020. gada 30. novembrī pavadoņiem GSAT0201 un GSAT0202 tika izmainīti uzstādījumi, ļaujot tos izmantot Galileo sistēmas lietotājiem, lai ievāktu lietotāju atsauksmes par pozicionēšanas precizitāti, šiem pavadoņiem esot nestandarta eliptiskās orbītās. Kopumā šie pavadoņu signālu precizitāte bija līdzīga pārējiem, kas deva pozicionēšanas uzlabojumu, bet daži uztvērēji saskārās ar īslaicīgiem blakus efektiem. Lai atrastu problēmas risinājumu, 2021. gada 18. februārī abi pavadoņi tika izņemti no ekspluatācijas.
Kārlis XII Pfalcs-Cveibrikens
Pilns tituls
Karalis Kārlis XII svarīgākos dokumentus cita starpā parakstīja kā Livonijas hercogs, kas apliecināja viņa pretenzijas uz šo pārmantoto titulu:
Parapsiholoģija
Kontraversija
Ap 1889. gadu vācu filozofs Makss Dessoā (Max Dessoir) ieviesa jēdzienu — parapsiholoģija un kopš tā laika pētīt paranormālās parādības ir bijusi zinātniekiem un akadēmiķiem strīdīga nodarbība. Ir zinātnieki, kas lietojot zinātniskas metodes pierādījuši vairāku parapsiholoģisko parādību neapšaubāmo eksistenci. Citi ar zinātniskām metodēm pierāda to pašu dabas fenomenu neeksistenci un apraksta pētnieku kompetenci un motivāciju.
Kokaīns
Vēsture
Kokas krūma lapas izsenis lietojuši Dienvidamerikas pamatiedzīvotāji kā stimulējošu līdzekli. Eiropā kokaīns izplatījies, sākot no 19. gadsimta vidus. Sākotnēji lietots medicīnā, bet jau 20. gadsimta sākumā gandrīz pilnīgi aizstāts ar labākiem preparātiem. Mūsdienās tiek izmantots galvenokārt kā narkotika, kas visvairāk izplatīta Amerikā.
Amazones līdzenums
Teritorija ir reti apdzīvota, apdzīvotās vietas izvietojušās galvenokārt gar Amazoni un tās pietekām, kas ir faktiski vienīgās transporta artērijas reģionā. Lielākā pilsēta ir Manausa.
Žokļaiņi
Morfoloģija
Smadzeņu kapsula (skrimšļa vai kaula) galvas smadzenes apņem no visām pusēm. Žokļi, kas izveidojušies no pārveidotā žaunu loka, ar smadzeņu kapsulu savienojas dažādos veidos. Žaunu loki ir posmoti.
Panteisms
Panteisms (no ( 'pan' ) = 'viss' un θεός ( 'theos' ) = 'Dievs') — reliģiski filozofiska mācība, kas realitāti un fizisko visumu identificē kā Dieva iemiesojumu. Visums - lietas, dzīvas radības, daba, kosmoss utt. tiek uzkatīts kā visaptverošs, imanents Dievs.
Ektors Berliozs
Ektors Berliozs (fr,, dzimis , miris ) bija franču romantisma mūzikas komponists, diriģents un mūzikas kritiķis. Viņš bija viens no izcilākajiem 19. gadsimta komponistiem. Starp slavenākajiem Berlioza darbiem ir “Fantastiskā simfonija”, episkā opera “Trojieši” (Les Troyens), rekviēms Grande messe des morts un dziesmu cikls Les nuits d’été.
Tīzenhauzeni
Vēsture
Dzimta cēlusies no Tīzenhauzenas, kas atrodas uz ziemeļiem no Nīnburgas pie Vēzeres Lejassaksijā Vācijā. Rakstos norādes par Henriku un Egelbertu no Tīzenhauzenas atrodamas jau 1215. gadā. Pēdējais kā Engelbertus de Tysenhusen parādījās 1223. gadā Livonijā un pieminēts kā Tērbatas bīskapa Hermaņa fon Bukshēvdena (Hermann I. von Buxthoeven) svainis. Viņš bija arī pirmā Rīgas bīskapa Alberta svainis. Engelberta dēls Johans apprecēja Kokneses ķēniņa Vetsekes mazmeitu Sofiju un tādējādi saņēma lēnī zemes Kokneses apkārtnē. Latvijā Tīzenhauzenu dzimta sazarojās pēc divu sākotnējo dzimtmuižu nosaukumiem divās daļās: Ērgļu (vācu: Erlaa) un Bērzaunes (Bersohn).
Openproj
Tā nav atjaunināta kopš 2008. gada un netiek atbalstīta. Izstrādātāji rekomndējuši lietotājiem tās vietā izmantot ProjectLibre.
Vienādojums
Algebrā visbiežāk pēta divu veidu vienādojumus — lineārus vienādojumus un kvadrātvienādojumus. Lineāro vienādojumu vispārīgais veids ir, kur a un b ir koeficienti, bet x ir mainīgais lielums, piemēram,.
,
Vienādojumu atrisināmība
Vispārīgi runājot, dotam vienādojumam var nebūt saknes, var būt galīgs skaits sakņu un var būt bezgalīgs skaits sakņu. Piemēram, vienādojumam x = x+1 sakņu nav. Vienādojumam x=x^2 ir divas saknes x = 0 un x = 1. Vienādojumam ir bezgalīgi daudz sakņu.
Vienādojumu izmantojums
Ķīmijā vienādojumus izmanto sarežģītu reakcijas vienādojumu risināšanai. Izrēķinot šos vienādojumus var uzzināt, ko iegūs, kas ar ko reaģēs un kādus katalizatorus iegūs. Rēķinot šos uzdevumus un uzzinot iegūstamās vielas var paredzēt, vai šī reakcija ir nepieciešama un cik tā ir bīstama.
Skaiblū
Zilā ledus apgabals atklāts un sākts izmantot kā degvielas noliktava 1993./1994. gada sezonā. 1997./1998. gada sezonā ierīkots pilna profila loģistikas mezgls, ko vasaras sezonā apkalpo 2—3 cilvēku komanda. Pie lidlauka ierīkota automātiska meteostacija.
Galds
Galds ir mēbele, ko veido plakana virsma, kas balstās uz kājām vai pamatnes. Galdu bieži vien izgatavo tādā augstumā, lai pie tā būtu ērti sēdēt un ēst vai strādāt.
Kārsons
Kārsons var būt:
Žozefs Lagranžs
1787. gadā pēc Fridriha II nāves Žozefs Luijs Lagranžs pārcēlās uz Parīzi, kur ieņēma vienu no amatiem Parīzes Zinātņu akadēmijā. Franču revolūcijas laikā viņš piedalījās komisijas darbā, kas nodarbojās ar mēru un svaru metriskas sistēmas izstrādāšanu un jauna kalendāra ieviešanu. 1797. gadā, pēc Politehniskās skolas izveidošanas, nodarbojās ar aktīvu pasniedzēju darbību, lasīja matemātiskās analīzes kursu. 1795. gadā, pēc Francijas Institūta atklāšanas, kļuva par fizikas—matemātikas klases audzinātāju.
Laika josla
1878. gadā sers Sendfords Flemings (Sandford Fleming) attīstīja laika joslu sistēmu visai pasaulei, kas tiek izmantota vēl arī mūsdienās. Fleminga izveidoto sistēmu Amerikas Savienoto Valstu dzelzceļa kompānijas sāka izmantot tikai.
Čarne
Čarne - pilsēta Polijas ziemeļos, Pomožes vojevodistē uz rietumiem no Čluhovas.
1997.—1998. gada NBA sezona
Sezonas laikā Vašingtonas "Bullets" tika pārsaukts par Vašingtonas "Wizards".
Arrows
Arrows bankrotēja 2002. gadā un ilgu laiku bija pēdējā Formula 1 komanda, kura ir bankrotējusi. 2008. gadā bankrotēja Super Aguri F1.
Arrows Grand Prix International
Pirmajā sezonā komandā bija daudz notikumu. Sākotnēji bija plānots, ka komandā brauks Gunārs Nilsons, tomēr viņam tika atklāts kuņģa vēzis un zviedrs pēc mazāk nekā gada nomira. Viņa vietā brauca Rikardo Patrēze. Patrēze finišēja 2. vietā, zaudējot vien Nikijam Laudam, kurš lietoja piespiedējspēku palielinošu ventilatoru. To drīz aizliedza. Patrēze bija iesaistīts incidentā, kurā gāja bojā Ronijs Petersons. Sākotnēji daudzi vainoja Patrēzi un viņam aizliedza piedalīties, tomēr vairākus gadus vēlāk vainu no viņa novēla un tas tika pasludināts par sacīkšu incidentu. Komandas otrais pilots, Rolfs Štommelens, kuram pateicoties komandu sāka sponsorēt Warsteiner alus brūvētava, beidza sezonu bez punktiem. Komanda ierindojās 10. vietā kopvērtējumā ar 8 punktiem. Aiz tās palika 9 komandas, tostarp, Shadow.
TWR Arrows
Viņa vietu ieņēma soms Mika Salo. Monako viņš izcīnīja ceturto vietu, kas bija komandas rekords tosezon. Vājie rezultāti novērsa sponsoru uzmanību, sezonas gaitā komanda beidza testēt formulas. nedēļas nogalē tika norakstītas trīs formulas, to aizvietošanas izmaksas bija tik lielas, ka komanda gandrīz bankrotēja. Ar 6 punktiem komanda palika 7. vietā komandu kausā. 1999. gadā 70% komanda nopirka Nigērijas princis Maliks Ado Ibrahims un kompānija Morgan Grenfell. Ibrahims pēc dažiem mēnešiem komandu pameta un Vokinšovs atkal pārņēma komandu. Arrows brauca Pedro de la Rosa un Toranosuke Takagi. Pirmajā sacīkstē izcīnītais punkts izrādījās komandas vienīgais. Tā palika 9. vietā. Abas šīs sezonas komanda brauca ar pašbūvētiem dzinējiem. 2000. gadā Takagi vietu ieņēma Joss Verstapens. Abiem pilotiem vairākkārt izdevās izcīnīt punktus, kas palīdzēja komandai ierindoties 7. vietā komandu kausā. Tosezon tā lietoja Supertec dzinējus, turklāt, to sāka sponsorēt telekomunikāciju gigants Orange SA, pateicoties kuram komanda sāka krāsot formulas oranži melnas. 2001. gadā de la Rosas vietu ieņēma jaunais brazīlietis Enrike Bernoldi, kas lielu daļu sacīkstes nelaida garām Deividu Kulthārdu. Pēc tās sacīkstes Kulthārds tikpat kā zaudēja izredzes cīnīties ar Mihaelu Šūmaheru par titulu. Verstapens izcīnīja komandas vienīgo punktu, kas ierindoja komandu 10. vietā komandu kausā. 2002. gadā Verstapenu aizvietoja Heincs Haralds Frencens. Pirmajā sacīkstē dažādu iemeslu dēļ diskvalificēja abus pilotus. Frencens divreiz izcīnīja punktus. lielo naudas problēmu dēļ abi piloti ļoti lēni nobrauca lidojošos apļus un nekvalificējās sacensībām. Pēdējo sacīksti komanda aizvadīja. Pēc tam tā neieradās ne uz vienu sacīksti. Frencens sezonas gaitā vēl brauca Sauber sastāvā aizvietojot Felipi Masu. Tika baumots, ka Sebastjēns Burdē ir parakstījis līgumu ar komandu uz 2003. gadu, tomēr pēc komandas bankrota viņš devās uz amerikāņu Champ Car sacensībām.
Gomiņdan
Partija izveidota tūlīt pēc Siņhai revolūcijas uzvaras Ķīnā 1911. gadā. Pirmais partijas priekšsēdētājs bija Suņs Jatsens. 1926. gadā, 2. partijas kongresā par partijas priekšsēdētāju ievēlēja Vanu Dzinveju, taču to no amata gāza partijas Centrālās izpildkomitejas (CIK) un Pastāvīgās komitejas loceklis, Nacionālās revolucionārās armijas virspavēlnieks ģenerālis Čans Kaiši.
Volfgangs Pauli
Volfgangs Ernsts Pauli (Wolfgang Ernst Pauli, dzimis, miris ) bija austriešu fiziķis. Pazīstams ar pētījumiem kvantu mehānikā; spina pētījumiem. Pauli principa atklājējs, par ko 1945. gadā, pēc Einšteina ierosinājuma, saņēma Nobela prēmiju fizikā. Postulējis neitrīno.
Roterdamas "Feyenoord"
Savā pastāvēšanas vēsturē klubs ir izcīnījis 16 Nīderlandes čempiontitulus, 12 Nīderlandes kausus, 2 Nīderlandes superkausus, kā arī vienreiz klubs triumfēja Eiropas kausa izcīņā (pašreizējā UEFA Čempionu līga), divreiz ieguva UEFA kausu un vienu reizi Starpkontinentālo kausu.
Apvienotās Karalistes vēsture
Lielbritānijas vēsturi pieņemts hronoloģiski iedalīt vairākas posmos:
Mēdz arī atsevišķi aplūkot vēsturisko Lielbritānijas reģionu Velsas vēsturi, Īrijas vēsturi un Skotijas vēsturi, kā arī Britu impērijas vēsturi.
Lielbritānijas karaliste (1707—1801)
1707. gadā Anglija un Skotija apvienojās vienā valstī ar kopīgu parlamentu, robežām, naudu un nodokļiem. Lielā Ziemeļu kara laikā Lielbritānija aktīvi atbalstīja Krieviju, lai sagrautu Zviedrijas impērijas dominanti Baltijas jūras tirdzniecībā. 1713. gadā ar Utrehtas mieru Lielbritānija Ziemeļamerikā ieguva Hudzonas upes baseinu, Ņūfaundlendu, Jaunkaledoniju, 1714. gadā tronī kāpa Hanoveres dinastija. Čārlzs Eduards Stjuarts nesekmīgi mēģināja atgūt Skotijas karaļa troni (1745—1748).
Lielbritānijas un Īrijas Apvienotā Karaliste (1801—1927)
1801. gadā tika likvidēta Īrijas parlaments un pašpārvalde. Īrija tika iekļauta Lielbritānijas sastāvā kā Lielbritānijas un Īrijas Apvienotās Karalistes province. Briti sagrāba Suecas kanālu, ar militāra spēka draudiem piespiežot Ēģiptes sultānu pārdot savu akciju daļu. Kāpas provinces gubernators Sesils Rodss uzsāka aktīvu darbību, lai apvienotu Lielbritānijas Āfrikas kolonijas vienotā ekonomiskā sistēmā. Britu impērijas lielākās varenības laiks bija 19. gadsimta beigas un 20. gadsimta sākums.
Finanšu nestabilitātes hipotēze
Ārējās saites
Akadēmiski raksti par hipotēzi
Babītes novads
Apdzīvotās vietas
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Globālā pozicionēšanas sistēma
Pseidoattālums un pulksteņu nobīdes
Pulksteņa nobīdes dēļ, īstie attālumi nav zināmi, bet katra pavadoņa attālumam ir viena un tā pati pulksteņa nobīdes kļūda:
Signāla izplatīšanās ātrums ir vienāds ar gaismas ātrumu (apmēram 3 x 108 metri sekundē). Augšējā vienādojumā mīnusa zīme ir tāpēc, ka par pozitīvu pulksteņa nobīdi pieņemts saukt tādu, kad uztvērēja pulkstenis atpaliek no pavadoņu pulksteņiem. Šādā gadījumā uztvērējs sāk laika atskaiti pirms pavadonis ir sācis signāla pārraidi, bet pabeidz laika sprīža mērīšanu, kad uztvērēju sasniedz pārraidītais signāls. Izmērītais laika sprīdis būs garāks nekā īstenībā un aprēķinātais attālums līdz pavadonim arī lielāks. Ja augstāk esošo īstā attāluma vienādojumu ievieto novērotāja atrašanās vietas x, y un z koordinātu noteikšanas vienādojumos, atrašanās vietu aprēķināt nevar, jo nav zināma pulksteņa nobīdes vērtība. Vienādojumu sistēmā ir trīs neatkarīgi vienādojumi, bet četri nezināmie (x, y, z un pulksteņa nobīde), tādēļ šādu vienādojumu sistēmu atrisināt nav iespējams. Tomēr, ja vienādojumu sistēmā tiek iekļauti ceturtā pavadoņa mērījumi, vienādojumu sistēmu var atrisināt. Augstāk esošo īstā attāluma vienādojumu katram no četriem pavadoņiem var izteikt arī sekojoši:
Novērotāja atrašanās vietas iegūšana Dekarta koordinātēs nav īpaši ērta navigācijas nodrošināšanai. Lietotājiem ir jābūt pieejamiem datiem ar Zemi saistītā koordinātu sistēmā, kas parasti ir ģeogrāfiskais platums, garums un augstums. Ģeogrāfiskās koordinātes tiek aprēķinātas izmantojot datoru un dotas atbilstoši Zemes sferoīdam WGS84.
Pavadoņu zvaigznājs
Dažreiz pozīcijas precizitātes samazināšanās (PDOP) kādā rajonā var kļūt ievērojama, iespējams tas ir pārejošs slikts pavadoņu izkārtojums, bet dažkārt to var izraisīt bojāti navigācijas pavadoņi. Bojātu pavadoņu gadījumā var tikt ietekmēts ievērojams rajons. Pavadoņnavigācijas sistēmu uztvērējos var iestatīt HDOP vērtību, kuru pārkāpjot, tiek dots kļūdas paziņojums.
Dažādi kavējumi atmosfērā
Signālam no pavadoņa, ieejot Zemes atmosfērā, tas tiek aizvien vairāk un vairāk bremzēts palielinoties atmosfēras blīvumam. Mainīgā atmosfēras blīvuma dēļ, signāla trajektorija maina savu formu, tā tiek izliekta. Šādu parādību sauc par refrakciju un tā palielina ceļu, kurš signālam jānoiet no pavadoņa līdz uztvērējam. Atmosfēru var iedalīt divos slāņos: jonosfērā un troposfērā.
Troposfēra ir zemākais atmosfēras slānis līdz 30 km augstumam. Tā rada mitros un sausos signāla kavējumus. Mitros rada ūdens molekulas, bet sausos atmosfēras gāzes. Kopējo efektu ietekmē mitrums. Vairums GPS uztvērēju izmanto standarta modeļus troposfēras kavējumu paredzēšanai. Šie modeļi ņem vērā pavadoņa augstumu virs matemātiskā horizonta. Efekts vienādi ietekmē visas frekvences. Ja pavadonis atrodas zenītā, kļūda pseidoattālumā var būt 2,5 metri, ja pavadoņa augstums virs matemātiskā horizonta ir 10°, kļūda var sasniegt 25 metrus.